
Introducere 


În cercetările mele cu privire la existenţa extratereştrilor şi a interferenţelor 
acestora asupra fiinţelor umane, m-am avântat de multe ori în discursuri despre 
Suflet: Sufletul ar fi acel ceva pe care extratereştrii şi-ar dori să-l aibă şi pe care ar 
vrea să îl fure de la noi, dar pe care nu toate fiinţele umane îl posedă. 

Cele mai importante familii de pe Terra, ai căror membri sunt lipsiţi de 
Suflet, pentru a face şi ei rost de nişte Suflete de la extratereştrii, susțin proiectul 
acestora, proiect în care extratereştrii ar sustrage Sufletele fiinţelor umane, 
furnizând câteva şi guvernatorilor lumii, pentru a trăi împreună, cu toții, o viaţă 
imortală. 

Acest lucru, pe cât este de fantastic şi incredibil, este exact ceea ce am scris 
în lucrările mele precedente, dar... îmi dau seama perfect de faptul că cele câteva 
rânduri pe care doar ce le-am scris mai sus mă fac să par ca fiind nebun de legat. 
Îmi este la fel de clar că aceste declaraţii pot fi folosite împotriva mea, pentru a 
putea să fiu interzis în întreaga galaxie. 

Prima senzaţie este aceea de panică. 

Aş vrea să comunic informaţii pe care le consider ca fiind importante, dar nu 
sunt sigur că această comunicare va reuşi să ajungă la un bun final: aş putea fi 
interzis mâine dimineaţă pe motivul că aş fi un nebun furios. 

Am o formare bazată pe studii galileene (de la Galileo - n.t.) şi nu credeam 
că Platon este un personaj căruia ar trebui să 1 se acorde prea mare atenţie: nimeni 
nu-mi vorbise foarte clar despre el pe durata studiilor mele, astfel că, l-am 
descoperit abia după mai bine de cinzeci de ani de viață. L-am descoperit din 
greşeală, pentru că hipnozele regresive efectuate pe răpiți conduc mereu într-o 


singură direcție: la existența a ceva, pe care îl vom numi, în mod convenţional, 
Suflet. 

Eu, fiind ateu, mă poziționam într-un mod foarte rațional în fața 
componentei sufletești a ființei umane şi credeam că o pot interpreta ca fiind un 
răspuns la un stimul de tip hipnotic, pe care poate chiar eu însumi, în mod 
inconştient, îl produceam în răpiți. Cu toate acestea, informațiile se acumulau în 
timpul cercetărilor, tot mai multe cu fiecare zi ce trecea, cu fiecare săptămână, iar 
într-un final nu am mai putut să mă prefac, deoarece era evident că Sufletul, sau 
oricum am vrea să-l numim, există şi se manifestă ca cel mai real lucru din univers. 
Am început să scriu ceva despre acest subiect, iar ufologii italieni s-au aruncat 
împotriva ideii de Suflet ca şi când acesta ar fi cel mai mare duşman al lor. 

Ideea cum că Sufletul ar fi ceva ce caracterizează o natură tipic umană, este 
clasică în anumite culturi, dar cultura ştiinţifică spune că Sufletul nu există: acesta 
nu se poate măsura, deci nu există, pe când Biserica spune că toți au Suflet şi că 
aceştia trebuie să se afle în graţia domnului (cu "d" mic - n.a.), care va avea grijă să 
clasifice şi să-i ordoneze în buni şi răi, conform criteriilor sale personale. 

Eu nu înțelegeam prea multe din teologie, nu ştiam prea multe despre 
paranormal şi nu înţelegeam prea multe din toate, poate şi în legătură cu hipnoza 
regresivă, pe care o practicam de cel puţin 15 ani, dar, cu siguranță, ştiam foarte 
multe despre chimia organică. Lucram în cercetare de mai bine de 15 ani şi 
fusesem respins la un concurs de profesor asociat: acest lucru îmi oferea garanția 
că sunt o persoană respectabilă și inteligentă. În plus, efectuasem toate testele 
psihologice importante, pentru a-mi verifica capacitatea de a relaționa cu 
exteriorul, iar rezultatul era că sunt o persoană extrem de abilă în sinteză şi 
gândire. Deci, nu eram nici nebun, nici dezechilibrat, nici nu încercam să obțin 
atenție și mă aflam în faţa unei realități pe care trebuia să o descriu şi să o raportez 
altora, dar pentru a face asta trebuia să fiu şi credibil, pentru că altfel nu aş fi făcut 
altceva decât să irosesc timpul cititorilor mei. 

Între timp, grupurile ufologice italiene, şi nu doar ele, spuneau că sunt un 
nebun incompetent. 

CUN-ul, din care am ieşit după 30 şi ceva de ani, lansase sentința că eram 
nebun. 

CISU (Centrul Italian de Studii Ufologice), sprijinindu-se pe CICAP, 
confirmase sentinţa CUN-ului. 

PARSEC-ul, grupul de studii despre fenomenele de răpire (fost grup CUN, 
acum independent? - n.a.), continua să susțină că un chimist nu poate înţelege 
nimic din răpirile extraterestre, deci, asta însemna că tot ce afirmam eu nu avea 
nicio valoare. 

Între timp, alte grupuri ufologice încercau să fie neutre, afirmând fraze de 
genul "nu ştim", "vom vedea”, "viitorul ne va lămuri”, "englezii au spus că 


hipnozele nu folosesc la nimic", "Malanga face sex cu răpitele", "Malanga este 
comunist", "Malnga este gurul ufologiei italiene”... 

Cititorul ar trebui să se pună pentru o clipă în locul meu. 

Mă trezesc într-o dimineață şi descopăr că pe internet se afirmă că sunt 
responsabil pentru diferite crize familiale, că am băgat lumea în spital, că i-am pus 
să ia Prozac... iar eu mă întreb cine poate spune toate aceste tâmpenii despre mine, 
ca apoi să descopăr că este vorba de aceiaşi ufologi italieni. 

Bineînţeles, pe americani nu-i interesează ce se întâmplă în Italia, la fel cum 
fac şi englezii şi francezii, iar ufologii italieni, în mod ciudat şi contrar intereselor 
lor, spun că eu sunt vinovat pentru problemele lor. 

Eu am denunțat existenţa interferenţelor extraterestre pe planeta noastră mai 
mult decât oricine altcineva în Italia şi am examinat în mod ştiinţific probele 
acestei realități de decenii, am fost unicul care a efectuat analize pe filmarea 
Santilli (autopsia unui extraterestru, vă amintiţi?), unicul care a efectuat analize 
asupra răpiţilor utilizând tehnici grafologice, primul care a studiat cu ajutorul 
graficii computerizate filmele cu OZN-uri, unicul care a mers la televiziune să se 
umilească pentru a-i apăra pe ufologii italieni, primul care a efectuat analize şi 
studii supra testelor antice care vorbesc despre OZN-urile din India Antică, unicul 
din Europa, care, împreună cu Eltio Aselof, a studiat în mod ştiinţific cercurile din 
lanurile de grâu (crop circle) şi unul dintre puținii care au rezistat presiunilor 
politico-militare. 

Din toate aceste motive am ajuns până aici, dar trebuie încă să înţeleg pasul 
final, cel după care totul va fi fost spus și nu-mi va mai rămâne decât să mă 
pensionez, pentru că altceva nu mai pot face: trebuie să încerc să ilustrez cât mai 
bine conceptul de Suflet, aşa cum l-am simţit, ascultat, perceput eu în timpul 
hipnozelor regresive. 

Era de datoria mea să fac asta, ca cititorii, fie ei răpiți sau nu, cu sau fără 
Suflet, să se poată confrunta cu afirmaţiile mele şi să încerce să privească în 
interiorul lor, într-un mod compatibil cu noile informaţii obţinute. 

Venise momentul să încetăm să mai vorbim despre alţii (extratereștrii) şi să 
începem să vorbim despre noi, despre Suflete. 


SUFLETUL GEOMETRIC 


Eu, având o bază de formare galileană, așa cum am mai spus deja, cel puţin 
în ceea ce priveşte studule și modul de gândire inițial, îmi dau seama că este 
extrem de dificil să-i povesteşti unui om de ştiinţă ceva în legătură cu Sufletul, 
deoarece pentru el Sufletul nu există, deoarece nu poate fi măsurat. 


Iată un prim concept important: ştiinţa prevede că mai întâi trebuie să vezi 
lucrurile pentru a le putea măsura. Unde nu există măsură, nu există nici fenomen 
fizic. Dintr-un punct de vedere strict psihologic, omul de ştiinţă modem, prin 
această atitudine demonstrează că îi este frică să-şi admită propriile limite. De fapt, 
un mod de a nu-ți recunoaște niciodată propriile limite este acela de a afirma că 
limitele nu există: prin urmare, metoda științifică nu are limite, şi, dacă ceva nu se 
vede, asta se întâmplă nu pentru că noi am avea o vedere limitată, ci pentru că nu 
este nimic de văzut. Este fundamental să se observe că această atitudinea a ştiinţei, 
bazată pe încrederea exclusivă în ea însăși, impune omului și gândirii sale o limită 
insurmontabilă, prin intermediul dogmei: limita dictată de propria orbire mentală. 

E ca şi cum am spune: 

"Eu nu ştiu dacă sunt sau nu limitat. Poate că sunt, dar, dacă nu sunt, am 
mereu dreptate, iar dacă sunt limitat, nu-mi cunosc limitele. Deci, datorită faptului 
că ceea ce nu se cunoaște nu există, eu nu sunt limitat. Dar, dacă aș fi cu adevărat 
limitat, necunoscându-mi limitele, nu aş putea să-mi dau seama de limitările mele; 
şi atunci, de ce să dau importanţă limitărilor? Ar însemna să pierd timp cu ceva ce 
nu văd niciodată. Prin urmare, îmi voi concentra observaţiile pe ceea ce văd și nu 
pierd timp cu ceea ce pentru mine oricum nu va exista niciodată." 

Astfel, omul acceptă prezenţa propriilor limitări ca pe ceva imponderabil şi 
insurmontabil, dar, deoarece această acceptare este un aspect negativ a percepției 
umane, iată că în psihicul omului de ştiinţă modern intervine disonanţa cognitivă, 
care tinde să transforme negativitatea în pozitivitate. lată că pentru credincios 
limitarea devine ceva preţios, acesta afirmând: 

"Din fericire, Dumnezeu, în imensa sa înțelepciune, ne-a limitat, astfel încât 
noi Să nu ne putem face rău singuri, făcând lucruri pe care apoi le-am putea 
regreta, cum ar fi să mâncăm fructul din copacul vieții." 

Însă ecologul va spune că este bine că nu se cunosc toate legile fizicii, pentru 
că omul tinde să se distrugă pe sine însuși, neştiind să profite de forțele naturii, aşa 
cum i-au fost acestea oferite: omul tehnologic este adesea un om imatur, şi, în timp 
ce studiază, ajunge să-şi explodeze singur o bombă atomică în mâini. 

Tânărului inițiat, care se află pe punctul de a o lua în altă direcţie, i se va 
spune: "Ce știi tu despre știință? Când vei fi de vârsta noastră vei înțelege că nu 
toți pot face carieră, doar cei mai merituoși reușesc..." unde "merituos" înseamnă 
"asemenea nouă" (similia similibus concreantur). 

Astfel, pentru a continua un principiu important, de psihologie simplă, 
conform căruia, dacă vrem să fim înţeleşi de altă persoană, trebuie să vorbim în 
limba sa, unii oameni de știință care studiază fenomenele paranormale, în tentativa 
de a demonstra existenţa Sufletului şi lumii ştiinţifice, încearcă să-l fotografieze 
sau să-l cântărească, sau chiar să vorbească cu acesta prin intermediul unor tehnici 


de spiritism, făcând înregistrări cu aparatele foarte performante din punct de vedere 
tehnologic. 

Însă nu își dau seama că pică în capcana caracterului științific. În realitate, 
omul de ştiinţă nu-și admite propriile limite, și, dacă a afirmat că Sufletul nu există, 
nu poate nega ceea ce a afirmat deja. 

La fel cum face braţul secular al Bisericii Catolice prin dogma infailibilității 
papale. Papa nu-i poate asculta pe cei care furnizează informaţii în legătură cu ceva 
ce el afirmă că nu există. În plus, cel care utilizează metoda ştiinţifică, neștiind că 
aceasta este limitată, nu înțelege nici măcar unde greşeşte şi adesea se 
încăpățânează să facă experimente care nu vor conduce nicăieri, niciodată. Deci, 
înainte de a face observaţii trebuie restructurată metoda ştiinţifică, dacă se mai 
poate numi astfel. 

Unul dintre lucrurile pe care omul le înțelege mai uşor este desenul, 
imaginea, icoana, la care agaţă apoi semnificația simbolului, care devine arhetip, 
unde arhetipul este conceptul primordial, care este de sine stătător şi care nu are 
nevoie să mai fie susținut de altceva. 

Arhetipul, despre care voi vorbi adesea, nu poate fi exprimat de ființa umană 
decât în mod indirect şi vom vedea imediat şi de ce, dar, contrar imaginii, care este 
susținută de tridimensionalitate, de culoare şi de senzația simbolică pe care o 
furnizează, arhetipul este el însuși producătorul senzaţiilor caracteristice 
menționate mai sus și înainte de acesta există doar ceea ce îl produce: voinţa. 

Arhetipul depinde doar de actul de voinţă care îl creează, şi, din acest 
motiv, arhetipul nu are dimensiuni, pentru că se află în afara lor. Arhetipul nu este 
nici Energie, nici Timp şi nici Spaţiu, pentru că acesta este cel care creează aceste 
trei componente unice ale universului. Deci, a vorbi despre arhetip devine 
impropriu şi limitativ, pentru că acesta se află dincolo de limitele descriptivului, 
vizibilului şi ponderabilității. 

A vorbi despre arhetipuri este ca şi cum am vorbi despre Suflet, şi, cu toate 
acestea, contrar a ceea ce se întâmplă cu Sufletul, omul de ştiinţă modern înțelege 
semnificaţia arhetipului. ÎI înţelege chiar dacă nu-l înţelege, pentru că îl simte în 
interiorul său când face o descoperire ştiinţifică, când observă că acel fenomen 
fizic este poate descriptibil într-un anumit fel, dar chiar și mai înainte, când îşi dă 
seama de existenţa fenomenului fizic: în acea clipă, în afara timpului şi a spațiului, 
percepe că impulsul de a înţelege nu a venit din afară. Omul de ştiinţă redescoperă 
această senzaţie de fiecare dată când înţelege, şi uită de aceasta de fiecare dată 
când o simte, imediat după ce a simtit-o, pentru că nu este capabil să o clasifice 
conform canoanelor științei sale. În practică va nega şi mai mult ceea ce-l 
înconjoară. Va nega prezenţa unei senzaţii pentru că senzațiile nu se pot măsura, și, 
dacă nu se pot măsura, atunci nu există: deci, creierul său va şterge în mod automat 
ideea de senzație. 


Ideea că senzaţia simțită trebuie ignorată, tocmai pentru că aceasta este vagă, 
determină apariția contradicției în comportamentului uman, în fiecare clipă a 
existenţei sale. 

Omul suferă, iubeşte, plânge, se ceartă, se enervează şi simte o miriadă de 
senzaţii. Şi atunci cum ar putea să le ascundă? Ştiinţa răspunde asociind senzația 
de rolul a ceva care poate fi menţionat, deci, definibil, denaturându-i adevărata 
esenţă: dacă senzația nu posedă nici Spaţiu, nici Timp și nici Energie, atunci noi îi 
conferim Spațiu, Timp și Energie. Se va spune că omul este subiectul îndrăgostirii 
datorită unor structuri cerebrale, care în anumite momente, fiind supuse unor 
anumiţi stimuli, secretă anumite endorfine, care, ca răspuns biochimic, vor produce 
niște senzații ciudate, care sunt cunoscute sub numele de îndrăgostire. A te 
îndrăgosti, pentru ştiinţa oficială, este ca şi când ti-ar fi foame! Iubirea devine o 
nevoie a Corpului, pe când, în realitate, este o nevoie a Sufletului, dar care nu 
poate fi recunoscută ca atare, pentru că nici Sufletul nu există. 

Mi-a venit apoi ideea de a crea, ținând cont de regulile de comunicare 
descoperite de Erickson, un model comprehensibil, dar extins faţă de cel actual, 
capabil să descrie ceva ce se numea Suflet şi care mai înainte se numea arhetip. 

De aici a pornit ideea de a exprima existența universului nostru, nu doar ca 
pe o expresie a Spaţiului, Timpului și Energiei, ci să se adauge şi un alt element: 
Conştiunţa. 

De ce nimeni nu văzuse în laborator Conştiuinţa? 

Foarte simplu! Pentru că axa care corespunde acesteia se află în afara 
sistemului nostru fizic, Conștiinţa nefiind de natură fizică, deci neputând fi 
măsurabilă. 

În acest context, prin Conştiinţă se înţelege o axă de coordonate pe care este 
poziționat arhetipul: aşa cum Timpul este compus din crononi, Conștiinţa este 
formată din arhetipuri, cu toate că a afirma că se poate măsura Conştiinţa este total 
greșit. Timpul, Spaţiul sau Energia se măsoară, dar Conştiinţa nu. 

În realitate, Timpul, Spaţiul şi Energia sunt mutabile şi reprezintă ceea ce am 
definit cu termenul de "componentă virtuală a realității”. "Virtual" nu înseamnă 
"inexistent" şi nici "fantastic", "oniric" sau "imaginar": înseamnă doar "mutabil”, 
"care nu este fix". 

Însă partea reală a universului nostru este reprezentată exact de axa 
Conştunţei. 

Conştiinţa este reală pentru că este imuabilă. 

Fiind imuabilă nu trebuie măsurată: nu are sens să măsori ceea ce nu se 
schimbă niciodată. Aceasta a fost, este şi va fi: atunci ce sens are să măsurăm un 
lucru imuabil? Timpul are o semnificație pentru lucrurile care îşi schimbă poziția 
în Spaţiu şi/sau Energie şi nu este definibil pentru ceea ce rămâne imobil şi imuabil 
(încerc să folosesc limbajul caracteristic omului de ştiinţă, în speranța că m-aţi 


urmărit până aici), prin urmare, formulele fizicii nu ar fi greşite, dar ar fi doar 
parțiale, pentru că acestea descriu foarte bine doar partea virtuală a universului, dar 
ar fi incapabile să descrie realitatea Conştiinţei. 

Omul, din interiorul părții virtuale a universului, până acum considerată, în 
mod greșit, ca fiind unica parte care există, ar avea o viziune minimă asupra axei 
Conştiinţei, care se află în afara virtualității, şi „din acest motiv, nu i-ar înţelege în 
profunzime adevărata esenţă. 

Dar axa Conştiinţei oricum s-ar face simțită prin intermediul senzațiilor. 
Senzaţiile ar fi un fel de subprodus pe care l-ar genera arhetipurile în virtualitatea 
fiinţei umane. 

La rândul lor, arhetipurile ar fi produse de acte de voinţă, care ar fi generate 
de către Conştiinţă. 

Un model pseudo-geometric de acest tip putea ajuta la înțelegerea structurii 
Sufletului. De ce îl definesc ca fiind "un model pseudo-geometric"? Pentru că, de 
fapt, geometria este virtuală şi încerc să descriu şi Conştiinţa ca pe ceva geometric 
(o axă), adică ca pe ceva virtual. Neputând să descriu în niciun fel realitatea în 
virtualitate, pentru că aceasta nu poate fi descrisă, ci doar percepută, se poate spune 
că încerc să descriu şi realitatea ca şi când aceasta ar fi virtuală, însă nu am cum să 
procedez altfel. 

Realitatea o simţim în "interiorul" nostru, şi nu "în afară", aşa cum se 
întâmplă cu virtualitatea, ar putea spune filozoful care citeşte această lucrare; 
expresia "a simţi în interior" echivalează cu expresia "se manifestă, se percepe" în 
lumea fizică, dar cu limitarea de a nu putea fi măsurată. 

Fizica deja a utilizat nişte artificii pentru a demonstra existența unui 
electron, având în vedere că acesta nu se vede, din cauza structurării deosebite a 
universului nostru. În realitate, existența electronului este acceptată în baza unor 
probe circumstanțiale şi indirecte. 

Eu voi utiliza aceeași strategie pentru a susţine ideea de axă a Conștiinţei. 

Modelul propus așează universul pe patru axe: trei virtuale, adică 
modificabile, şi una reală, adică imuabilă. 

Din comoditate, cele patru axe se vor naşte dintr-o origine comună, 
orientându-le spre cele patru vârfuri ale unui tetraedru regulat și, în această zonă 
pseudo-geometrică, vor fi descriși omul şi universul care îl conține. 


SUFLET, SPIRIT, MINTE ȘI CORP 


Fiinţa umană ar putea fi descrisă ca sumă de patru componente - Corp, 
Spirit, Minte şi Suflet - fiecare, la rândul său, putând fi descrisă doar prin trei axe 
de coordonate. 

Corpul ar fi format din Spaţiu, Timp şi Energie, dar nu ar avea Conștiinţă - 
deci, ar fi vorba despre o carapace goală. 

Mintea ar fi formată din Spațiu, Timp şi Conştiinţă - deci, ar fi informaţie 
coerentă şi conștientă de sine. 

Spiritul ar fi format din Timp, Energie şi Conştiinţă şi ar reprezenta ceva 
care este peste tot (absenţa conceptului de spațiu), având rolul de "adeziv" între 
Minte şi Corp. 

Sufletul ar fi format din Spaţiu, Energie şi Conștiinţă, dar ar fi lipsit de timp 
- din acest motiv ar fi caracterizat de imortalitate. Dar se poate spune şi mai mult: 
din cele patru componente propuse (Suflet, Spirit, Minte şi Corp) este suficient să 
ai doar două pentru a putea intra în acest univers, deoarece prezența a doar două 
componente garantează prezenţa tuturor celor patru axe coordonate. În mod 
ipotetic, ne putem imagina o ființă care să aibă doar Minte și Corp, doar Spirit şi 
Corp sau doar Corp și Suflet, dar şi unul care să aibă trei componente, adică Corp, 
Minte şi Spirit sau Corp, Minte și Suflet; şi nimic nu ne împiedică să ne imaginăm 
un om care are toate cele patru componente. Pentru om, aşa cum îl cunoaștem noi, 
prezența Corpului este obligatorie, dar, bineînţeles, nu se poate exclude faptul că în 
aceste universuri există Spirite şi Minţi fără Suflet și fără Corp (de exemplu, ființa 
pe care am numit-o Lux în lucrările precedente - n.a.). 

Dar informaţiile de care dispunem ne permit să ne apropiem şi mai mult de o 
descriere concretă a sistemului tetragonal de coordonate. Conform Teoriei Super 
Spinului, descrisă în altă lucrare (Malanga & Pederzoli: work in progress), dar şi 
conform celor mai noi descoperiri din fizică, axa Energiei s-ar fi născut înaintea 
celei a Spațiului și a celei a Timpului. Ce ar fi putut crea Energia dacă nu voința de 
a o crea, care este proprie Conştiinţei? Conştiinţa exista înainte de construirea 
virtualitățiu, deci, putem așeza în ordinea apariției Conştiinţa, Energia, Spațiul și 
Timpul. 

Componentele omului, formate doar din trei axe, nu ar prezenta aceleași 
caracteristici: pe scurt, fie Sufletul, fie Spiritul, fie Mintea, ar avea toate Conştiinţă, 
dar nu în cantități egale. 

Această caracteristică se poate sintetiza prin următoarea matrice, atribuind 
fiecărei axe o cotă internă, dar variabilă între zero şi trei (0, 1, 2, 3): 


CONȘTIINȚĂ| ENERGIE | SPAŢIU | TIMP 


Conform acestei matrice, Sufletul este cel care are cea mai mare cantitate de 
Conştiinţă, apoi Spiritul şi după aceea Mintea. Corpul nu are deloc Conștiinţă. Pe 
de altă parte, Sufletul nu are o parte temporală şi este cel mai longeviv, urmat de 
Spirit, Minte şi Corp, care resimte cel mai mult trecerea timpului. Se observă foarte 
uşor că matricea are cele două diagonale cu valori de 3 şi 0. Cu alte cuvinte, 
examinăm o matrice care descrie un tetraedru, în care laturile trei şi zero sunt 
ortogonale între ele, dar dispuse pe două planuri paralele faţă de observatorul care 
priveşte tetraedrul din exterior. 


Aceasta ar fi reprezentarea omului complet, în care fiecare dintre cele patru 
componente este legată de celelalte trei. Fiecare faţă a tetraedrului reprezintă una 
dintre cele patru componente ce caracterizează omul complet. 


SUFLET | | Conpimălenerge | Conștimăspați | Energie! Spafu | 
SPIRIT | ConpuiniiEnergie | | ConiințlTimp | Energinime | 
MINTE | ConmiinăiSpaţu | Contin | Spaute | 
CORP | _EnergeiSpaţiu | Energetime | Spmţuime | 


Din acest tabel se poate deduce că fiecare componentă are în comun cu o 
alta doar o singură muchie, de-a lungul căreia două valori se convertesc una în 
acealaltă: de exemplu, Mintea şi Sufletul ar trebui să împartă o muchie care merge 
de la valori înalte de Conştiinţă la valori înalte de Spațiu. 

A nu avea Suflet ar însemna a nu înţelege interconexiunile prezente între 
Conştunţă şi Energie, Conştiinţă şi Spaţiu, Energie și Spațiu. 

Cu alte cuvinte, dacă un om de știință încearcă să înțeleagă relația dintre 
gravitație şi spațio-timp, va descoperi că nu este suficient să ai un Corp şi o Minte 
pentru a înțelege acea relație: ar trebui să ai un Spirit, dar nici asta nu este 
suficient, deoarece, în timp ce conceptul de Energie în conexiune cu Timpul a fost 
descoperit şi tratat şi în mecanica cuantică, conceptul de Energie în conexiune cu 
Spaţiul nu reuşeşte să fie clarificat aşa cum trebuie. Dacă nu ar fi așa, teoria 
unificării forțelor ar fi fost deja definită. 

Asta ce înseamnă? Că oamenii de ştiinţă nu au Suflet? 

Nu, asta înseamnă că doar puţini oameni de ştiinţă au Suflet. 

Să dăm un exemplu: să admitem că doar 20% din populația mondială are un 
Suflet, aceasta fiind capabilă să înțeleagă anumite concepte abstracte şi să admitem 
şi că ar exista un miliard de persoane (valoare mai mare decât valoarea reală) care 
se află în condițiile sociale minime pentru a putea deveni fizicieni. Şi să mai 
admitem şi că din acestea doar o persoană dintr-o sută de mii devine fizician 
teoretician. Deci, în total ar exista maximum zece mii de fizicieni teoreticieni, din 
care doar 2000 au Suflet, aceștia fiind capabili să înţeleagă în profunzime 
conceptele, dar, aceste 2000 de persoane ce probabilitate ar avea de a fi ascultate 
sau să facă carieră în universitate doar prin propriile mijloace, când ceilalți 8000, 
care din punct de vedere statistic sunt mai mulți, nu sunt capabili să înțeleagă? 

Răspunsul este clar: există o anumită probabilitate ca cineva să aibă 
posibilitatea şi mijloacele pentru a descoperi teona unificării, dar, această 
probabilitate, după cum se poate constata, este foarte scăzută. 

În mod normal, postul "corect" nu ar fi ocupat de un om cu toate 
componentele la locul lor, ci de o ființă dotată, în cel mai bun caz, cu toate 
"bucăţile", dar cu grave probleme de relaționare între ele: un "om" incapabil să-și 
cunoască toate componentele, pentru că acestea nu sunt perfect integrate între ele. 

Diferenţa dintre un om cu Suflet şi unul fără Suflet ar consta doar într-o 
posibilitate diferită de a fi conştient de sine însuși. Într-adevăr, Sufletul are o 
contribuţie cu valoarea 3 pe axa Conştiinţei, pe când Spiritul are doar valoarea 2. 

Aceste valori sunt cu totul arbitrare şi nu ştiu dacă scala lineară propusă de 
mine este cea corectă. 

Toate fiinţele compuse din cel puţin două părți ar dispune oricum de o parte 
eternă (adică exact de Conştiinţa), dar cel care are Suflet ar avea o componentă 


capabilă să existe până la sfârșitul universului. Sufletul, conform acestor definiții, 
este imortal, dar nu etern: eternitatea depinde doar de prezența Conştiinţei, adică a 
ceva merge dincolo de realitatea virtuală şi mutabilă. Conştiinţa a fost, este şi va fi 
pentru totdeauna. Cine are o parte de Conştiinţă dispune şi de o parte din eternitate. 
Cu alte cuvinte, este o parte din Creator. 

În acest context geometric, se poate observa că cel care are Suflet ar putea să 
nu fie conştient că îl are. Prin urmare ar fi ca și când nu l-ar avea. 

Ar putea fi mai conştient de sine cineva care ar avea un Spirit mai evoluat, 
dar nu ar avea Suflet, decât unul care ar avea atât Sufletul cât şi Spiritul, dar 
acestea să fie prea puţin evoluate. 

Bineînţeles, prin "evoluţie" se înțelege capacitatea noastră de a fi conștienți 
se noi înşine. În orice caz, cine are Suflet ar avea in nuce (expresie din latină, care 
face referire la ceva care se află în stadiu iniţial de dezvoltare - n.t.) capacitatea de 
a înțelege concepte pe care o persoană fără Suflet nu le-ar putea înţelege niciodată. 
Cel care are Suflet are şi capacitatea de a înţelege, dispune de mijloacele şi 
instrumentele necesare pentru a înţelege, dar nu este musai ca această persoană să 
înțeleagă sau să-și dorească să înțeleagă. Oricum, cel care nu are Suflet nu va putea 
niciodată să înţeleagă tot, până la capăt. 


OMUL CHIRAL 


Sistemul geometric descriptiv al fiinţei umane, aşa cum este el alcătuit, are o 
caracteristică interesantă, care, cu siguranță, le-a scăpat multora. 


Omul construit astfel este activ din punct de vedere optic. Ce înseamnă acest 
lucru? Conceptul de activitate este strâns legat de modul în care este construit 
universul. De exemplu, aminoacizii şi zaharurile sunt compuşi biologici foarte 
importanți şi activi din punct de vedere optic. Totul se bazează pe un concept 
geometric. La prima vedere ar putea părea ciudat, dar există două forme ale 
tetraedrului reprezentat mai sus, forme care sunt identice (am putea să comitem o 
mică greşeală lexicală exprimându-ne astfel), dar care nu se pot suprapune. În 
realitate există o imagine speculară (în oglindă - n.t.) a tetraedrului prezentat mai 
sus, care nu se suprapune cu acesta, şi, dacă două figuri nu se pot suprapune, este 
vorba de lucruri diferite din punct de vedere matematic, ca imaginile care sunt 
aşezate una peste alta. 


Aceste fenomen, care este foarte cunoscut în chimia organică, se numeşte 
"fenomen al activităţii optice”. Într-adevăr, dacă lumina lovește o moleculă cu 
structură lipsită de planuri de simetrie, ca un tetraedru (dar şi cum ar fi o moleculă 
de clor, brom, fluormetan - n.a.), aceasta este deviată. Fenomenul devine vizibil 
dacă se utilizează lumină polarizată electric: una dintre cele două molecule 
specualre rotește planul luminii polarizate la dreapta și pe cealaltă o roteşte la 
stânga, ambele în acelaşi unghi. 

Dacă există două molecule de clor, brom, fluormetan, este corect să 
considerăm că există şi două tipuri de om, umnul fiind imaginea în oglindă a 
celuilalt: asta pentru că omul este format din patru componete, nu din trei sau două. 
Patru componente, care nu coincid şi nu se află pe același plan, produc, în mod 
inevitabil, absența unui plan de simetrie (sau, mai corect, a unui centru de 
inversiune). 

În realitate, omul este activ din punct de vedere optic în toate manifestările 
sale, pentru că este format din molecule active din punct de vedere optic. 
Activitatea optică este caracteristică moleculelor, dar și nucleului atomilor, Spațilui 
şi Timpului. Pe scurt, conceptul de disimetrie (şi nu e asimetrie, care înseamnă 


"lipsa oricărui element de simetrie"), adică absenţa unui plan de simetrie, cuprinde 
întregul univers. 

Deci, s-ar putea afirma că, în partea noastră de univers, neștiind dacă este 
vorba de partea dreaptă sau de partea stângă a oglinzii, omul etse disimetric. 

Conceptul de imagine speculară apare de mai multe ori în unele texte sacre, 
cum ar fi Vechiul Testament sau Sefer Yetzirah, în primul dintre acestea 
afirmându-se foarte clar că Dumnezeu a făcut omul după chipul şi imaginea sa, pe 
când, în al doilea se afirmă că Dumnezeu, tipograful, a creat omul cu nişte 
ştampile, iar ceea ce este tipărit este imaginea speculară a ștampilei (numită în 
ebraică autiut). 

Dar oare ce valaore să dăm, în acest context, unor texte antice, care încep să 
nu mai aibă nimic sacru în ele şi a căror lectură devine interesantă dacă este 
efectuată într-o cheie ezoterică? 

Este evident că acest concept de imagine speculară este simbolic, şi, deci, 
este produs de un arhetip. De ce să-i credem pe cei care, acum o mie de ani, au 
scris ceva, care în zilele noastre pare a fi plauzibil din punct de vedere ştiinţific? 
De ce cel care a scris cartea a fost mişcat de o cunoaștere interioară: o cunoaștere 
arhetipică. Cu alte cuvinte, nu ştia bine ce anume scria, dar ştia că ceea ce sria este 
corect, dacă era interpretat în mod oportun. 

Analiza interpretării arhetipurilor ne spune că oricare ar fi produsul final al 
comunicării, fie aceasta vizuală, auditivă sau cenestezică, dacă este interpretată 
corect, dincolo de variațiile formei estetice, va produce aceeași senzație, acelaşi 
arhetip original, adică acelaşi mesaj de pornire. 

Şi de ce o ființă umană de acum o mie de ani ar fi trebuit să scrie, chiar dacă 
într-o formă foarte naif (naivă - n.t.), despre activitatea optică? De unde i-au venit 
acestuia anumite intuiții? De la singurul lucru care deja ştie totul: componenta sa 
sufletească, sau, mai bine spus, de la Conştiinţa Sufletului, adică acea parte din 
Dumnezeu care este în noi. 

Într-un om, care nu este în conexiune cu toate părţile sale, comunicarea pe 
care Sufletul ar putea încerca să o stabilească cu Conştiinţa generală se bazează pe 
un singur canal comunicativ: cel al arhetipurilor, care se vor transforma în 
simboluri, care la rândul lor vor produce culori, din care, apoi, se vor naşte 
imaginile, care, în final, vor crea fonemele. 

Deci, un om primitiv, cu conștiință dezvoltată, ar fi practic asemenea unui 
om de ştiinţă din ziua de astăzi, dar cu o singură diferență: omul de ştiinţă de astăzi 
nu citește şi nici nu interpretează pulsațiile sale, sentimentele sale, bazându-se doar 
pe lobul stâng al creierului său. Omul primitiv, cunoscând prea puţin matematica, 
se bazează pe senzațiile sale, pe acel "a simţi în interior", şi, are o viziune asupra 
universului care nu diferă cu nimic de cea a unui astrofizician din zilele noastre. 


Într-o lucrare precedentă (Interpretarea arhetipică a cercurilor din lanuri) 
am încercat să demonstrez că Leonardo, în ultima Cină, fără să ştie, pictează cu 
totul altceva: simbolul copacului vieții eterne. 

Computerele noastre, când desenează ADN-ul, nu fac altceva decât să 
redeseneze copacul vieţii, exact cum a făcut şi Leonardo. El nu ştie să deseneze 
ADN-ul, pe care nu-l cunoaște, dar, în mod arhetipic, Sufletul său, prin intermediul 
traducătorului, adică prin intermediul Minţii, transformă în imagine "senzația sa 
interioară". 

În același fel, zeul egiptean Toth produce desenul caduceului, ca simbol al 
omului etern. 

În acelaşi fel, Kundalini indiană reprezintă tot copacul vieţii. 

Sufletul, prin propria prezenţă, îl atenționează permanent pe om şi, 
monotematic, de milenii, ar vrea să atragă atenția asupra ADN-ului, făcându-l pe 
om să înţeleagă adevărata esență, nu doar ca moleculă organică, ci ca ceva în plus: 
ceva ce conţine și realitatea reală, invizibilă pentru omul de știință care utilizează 
doar lobul stâng, și mult mai vizibilă unui şaman, care utilizează doar lobul drept al 
creierului. 

Dar să abandonăm conceptul de om geometric şi de Suflet geometric, pentru 
a căuta urma Sufletului în psihicul uman. 


SUFLETUL CA PSYCHE 


Pentru filozofii antici greci Psyche şi Soma sunt corespondenți pentru Suflet 
şi Corp. Acestor două aspecte ale ființei umane le sunt atribuite mu şi mii de 
accepțiuni, Și, de la Platon la Plotin, de la Jung la Hillman, acestea tind să ajungă la 
descrierea perfectă a acestor două aspecte, încercând să se înţeleagă interacțiunile 
care le are mai ales Sufletul cu restul componentelor sinelui. 

Un tratat interesant a lui James Hillman, cu numele Anima (Ed. Adelphi, 
1985, Milano), descrie adevărata semnificație a Sufletului în viziunea lui Jung şi 
propune un concept mai logic şi mai larg. 

Jung afirmă că: 

Sufletul zădărniceşte încontinuu bunele intenţii ale conștiinței, creând o 
viață privată în trist contrast cu Persona orbitoare... Dacă pornesc de la premisa 
că acestea "nu sunt decât fantezii”, nu voi reuşi niciodată să consider manifestările 
Sufletului meu ca pe ceva mai mult decât niște slăbiciuni prosteşti. Dar dacă 
pornesc de la principiul că lumea este în afară, dar şi în interior... în mod logic, 
trebuie să accept problemele şi inconvenientele care vin din interiorul meu ca pe 
nişte simptome ale unei adaptări defectuoase la condiţiile acelei lumi interioare... 


Cu alte cuvinte, Sufletul, care este reprezentat ca o chintesenţă a culorii 
aerului (Hillman), şi al cărui efect final este coexistenţa realității lui Psyche cu 
Soma şi descoperirea faptului că această fantezie se întâmplă cu adevărat, nu este 
mai puțin real faţă de felul în care oricare dintre noi se simte cu adevărat el 
însuși. 

Deci, visul, care este produs de Suflet, devine real, este real, pentru că 
exteriorul şi interiorul sunt unul și acelaşi lucru. 

Dacă meditez un pic asupra ideilor lui Hillman şi ale lui Jung, îmi dau seama 
imediat că cercetarea lor conduce la aceeași viziune asupra Sufletului pe care am 
obținut-o şi eu prin intermediul experimentării hipnotice din ultimii zece ani. De 
fapt, în cuvintele lor există deja deosebirea dintre realitatea reală și realitatea 
virtuală, chiar dacă este prezentată într-un mod confuz. Dar Jung îşi dă seama că 
fantezia reprezentată de Suflet nu este cu nimic mai puţin reală decât ceea ce există 
în exteriorul nostru. 

Să nu uităm că fizica lui Bohom (J. Krishnamurti, D. Bohom, în “Dove il 
tempo finisce”, Ubaldini Editore, 1986, Roma) a apărut cu mult timp după naşterea 
ideii de univers holografic şi virtual, nefiind încă digerată de știință oficială în 
ultimii zece ani. 


Astfel am creat metoda SIMBAD, care aşează Sufletul în centrul unei 
vizualizări, în care virtualitatea interioară devine identică şi se suprapune cu 
virtualitatea exterioară, interacționând cu aceasta în interior, dar şi în exteriorul 
nostru. În interior creează camera de conferinţe şi în exterior interacționează cu 
virtualitatea militarului şi a extraterestrului, modificând raporturile cu Sufletul. 

Sufletul creează imagini şi componenta sa de Conștiinţă, unica care aparţine 
de realitatea reală şi imuabilă, creează şi modifică virtualitatea domeniului Spaţiu - 
Timp - Energie. 

Sufletul creează un domeniu virtual de Spaţiu - Timp - Energie, îi dă formă 
şi viaţă, suflă deasupra sa şi face real tot ceea ce se întâmplă. În acest fel se 
accesează cu uşurinţă informaţiile furnizate de virtualitatea exterioară nouă, aceste 
informaţii amestecându-se şi transformându-se în virtualitatea noastră interioară, ca 
apoi să fie reproiectate în exterior modificate. 


Dar să continuăm cu Jung: 

Instinctul reflectiv... refexio înseamnă a te interioriza... faptul că reflexul, 
care transportă stimulul până la rolul său instinctual, suferă interferența 
psihizării... reflexio este o îndreptare spre interior, a cărui final constă în... 
formarea unei serii de conţinuturi şi stări derivate, care s-ar putea numi gândire 


sau decizie. Prin intermediul instinctului meditativ stimulul este complet 
transformat în conținut psihic, adică devine o experienţă. 

A te interioriza şi a privi în interiorul tău, întorcând spatele lumii și 
stimulilor săi, pentru a fi atent la imaginile interioare. 

Este bine să ne amintim că arhetipul "oglindă" este arhetipul imaginii 
Sufletului. Sufletul se vede pe el însuși în oglindă. Sufletul este ca aerul, invizibil 
altora, dar se oglindește în el însuși. 

Arhetipul aerului este (și am subliniat acest lucru de multe ori) legat de 
simbolismul Sufletului și a lui Dumnezeu, şi pentru a da viaţă unui lucru neanimat 
suflă deasupra acelui lucru. În greaca antică Anemos este aerul (anemometrul este 
instrumentul cu care se măsoară intensitatea vântului). Când cineva moare, ultima 
respirație simbolizează ieşirea Sufletului din Corp. Sufletul nu se vede, dar există 
un mod pentru a-l reprezenta din punct de vedere arhetipic: oglinda. 

Se spune că diavolul nu are Suflet, și, dacă acesta trece prin fața oglinzii, nu 
are o imagine care să se reflecte în oglindă, la fel cum se întâmplă, tradițional, şi cu 
vampirul, care este un mort viu. 

Cel care nu are Suflet, nu are nicio imagine speculară. 

Această afirmaţie veche explică perfect, la nivel arhetipic, natura omului 
tetraedric, conform căreia, doar cel care are a patra componentă are şi o imagine 
speculară. Dacă o ființă ar fi formată doar din Spirit, Minte şi Corp, ar avea un plan 
de simetrie, deci, imaginea sa speculară ar fi identică cu imaginea de dincolo de 
oglindă. Adică, nu ar exista o imagine speculară diferită de propriul sine. 

Jung ştie acest lucru şi acest lucru este ştiut şi de cei care construiesc 
poveştile şi legendele pentru copii, pentru că poveştile sunt o amestecătură de 
arhetipuri și simboluri pe care le creează Sufletul. Sufletul găsește modul prin care 
să povestească propria descrie a universului, prin intermediul mitului, a legendei, a 
poveștii, prin intermediul singurului limbaj care poate fi înţeles de toate ființele vii 
din acest univers: cel al arhetipurilor. După aceea, Mintea transformă arhetipurile 
în simboluri, care sunt şi ele transformate în imagini sau foneme, dar, pentru toate 
culturile din univers, cel care are Suflet are şi o dublură de-a sa, o imagine 
speculară (dar care nu are nimic de-a face cu dublura identificată de Steiner în 
domeniul antropozofic). 

Simbolismul basmului continuă cu povestea lui Narcis, care se privește în 
lac. Lacul are rolul de oglindă. Narcis încearcă să se privească şi caută ceva în 
propria imagine, dar nu reuşeşte să găsească acela ceva; se apropie de apă ca să 
vadă mai bine, dar nu vede ceea ce caută şi se îneacă. Semnificația simbolică a 
povestirii este evidentă: Narcis nu are Suflet şi este în căutarea acestuia. Neavând 
Suflet, vede doar Soma, adică Corpul, dar nu şi pe Psyche. El moare pentru că nu 
poate să împiedice asta, având în vedere că doar cel ce are Suflet este imortal; 
moare în apă (un simbol) pentru că nu ştie să înoate, adică nu ştie să gândească. 


Simbolul apei se referă la arhetipul Minţii. Este vorba despre o persoană care, 
neavând Suflet, este lipsită de creativitate. 

De multe ori se spune: "Ar face orice pentru a rămâne pe linia de plutire în 
viaţă..." 

În mod arhetipic, pentru a rămâne pe linia de plutire în viaţă trebuie să 
trăieşti, şi, pentru a trăi trebuie să creezi: a sta fără să faci nimic nu înseamnă a trăi, 
ci a supraviețui. 

Conceptul de Suflet creativ este descris şi în lucrările lui Hillman (Il codice 
dell'Anima, Ed. Adelphi), în care, ideea de suflet se suprapune cu cea de Daimon, 
un Daimon creativ, pe care fiecare îl are în interiorul său şi care produce, sau 
încearcă să producă, acte care sunt scopul vieţii, scop decis de însuşi Daimonul 
respectiv, înainte de a se încarna într-o ființă umană. Dacă ne gândim bine, acest 
concept, greu de digerat, este exprimat de unul dintre cei mai importanți 
psihanaliști din lume, dar este vorba despre același descrieri ale Sufletului, care 
mi-au apărut şi mie în cercetările pe care le-am efectuat cu ajutorul hipnozei 
regresive. 

Se adaugă experienţele unor psihologi care utilizează oglinda ca obiect 
aproape tranzițional, stimulând pacientul să vorbească și să se descarce în fața unei 
oglinzi (Edera nell'Anima, di Stefano Salvatici, Ed. Le Pleiadi, 2004). 

Inconștientul, într-un astfel de caz, este adus la suprafaţă complet, dar 
inconştientul este locul în care domiciliază Sufletul (James Hillman, in “L’Anima 
del mondo e il pensiero del cuore”, Ed. Adelphi, Milano, 2002). 

Hillman spune: 

Conștiinţa care ia naştere din Suflet derivă din imagini și ar putea fi definită 
ca fiind imaginară. După Jung, condiţia sine qua non a oricărei forme de 
conștiință este "imaginea psihică”. Orice proces psihic este o imagine și ceva 
imaginat, fără de care n-ar putea exista nicio formă de conştiinţă... Datorită 
faptului că imaginile fantastice furnizează fundamentul conştiinţei, tot la ele 
apelăm pentru a înţelege lucrurile în profunzime. 

A deveni conștienți ar însemna să devenim conștienți de fantezii şi să le 
recunoaştem oriunde, nu doar într-o lume fantastică, diferită şi separată de 
realitate. Mai presus de toate, ar fi important să le putem recunoaşte în jocul lor, 
în acea oglindă în care inconştientul devine conștient de propriul chip...imaginile 
fantastice devin acum modalitatea instrumentală a modului de a percepe și a 
vedea în interiorul lucrurilor... 

În metoda SIMBAD, prin intermediul simbolismului fantastic, se 
reconstruieşte realitatea lucrurilor: a recunoaşte fanteziile înseamnă a accepta 
faptul că acestea nu sunt fantezii, ci realitate în toată puterea cuvântului. 

Sufletul nu poate fi prins. Nu este musai ca un om să aibă neapărat Suflet. 


Sufletul este la fel ca Spiritul: "Să sperăm că se coboară peste voi şi rămâne 
pentru totdeauna", spun catolicii, referindu-se la faptul că nu toţi au Suflet. 

Însă, conceptul de Spirit nu trebuie confundat cu cel de Suflet. 

Religiile fac această confuzie între Suflet şi Spirit, dar poate că astăzi putem 
clarifica aceste două concepte. 

Pentru catolici Spiritul este cel care este imortal şi nu Sufletul, dar aceştia, 
când vorbesc de Spirit, în realitate, se referă la Suflet. Religia catolică derivă din 
tradițiile ebraice, care, la rândul lor, au preluat bagajul lor cultural de la egipteni, 
pe care acum îl revendică ca fiind al lor. 

În lumea egipteană era o mare diferență între Ba și Ka: Ba era Sufletul 
imortal, pe când Ka era Spiritul. După părerea egiptenilor, exista un număr finit 
de Suflete, nu toți având unul. 

Dar Jung ce spune cu privire la acest aspect? 

Pierderea permanentă a  Sufletului implică... resemnare, oboseală, 
insensibilitate, iresponsabilitate... (The Collected Works, Princeton University 
Press, Opere, IX,1, p.74). 

Chiar și răpiți studiați de mine descriu, folosind exact cuvintele lui Jung, 
pierderea temporală a Sufletului lor, în timp ce aceasta este utilizat pentru a 
reîncărca extraterestrul. 

Starea de oboseală care-l loveşte pe subiect după răpire este o caracteristică 
clasică, pe când, o legătură bună cu Sufletul, obținută prin meditaţia 
transcendentală sau hipnoză, produce, în aceleaşi persoane, o creştere a 
capacităților mentale, constructive, raționale, fizice, subiectul părând a fi aproape 
nelimitat. Lipsa Sufletului produce depresie, sau, mai bine spus, frica inconștientă 
de a-l pierde definitiv produce depresie în subiecții examinatți de mine, în acord cu 
ceea ce afirmă Hillman. 

Dar trebuie observat şi altceva: depersonalizarea. Pentru Hillman, 
depersonalizarea se naşte din faptul că ființei umane lipsite de propriul Suflet îi 
lipseşte motivația de a trăi. Asta înseamnă că adevărata personalitate se află mai 
întâi în Suflet, înainte de a se afla în oricare alt loc. 

Hillman spune: 

Mă refer la acele stări de apatie, de monotonie, de ariditate și de resemnare 
obositoare, în sensul de a nu mai crede în propria valoare şi de a nu-i mai păsa de 
nimic, sentimentul că nimic nu mai contează și că totul, atât în interior, cât şi în 
exterior, ar fi fost golit... 

Jung atribuie toate acestea arhetipului Sufletului şi, într-adevăr, el descrie 
Sufletul ca pe un făuritor (creator - n.t.) în sensul propriu al termenului. 

Nu poate fi făcut de om - adaugă Jung - dar este mereu elementul apriori 
care stă la baza stărilor sale de spirit, a reacțiilor, a impulsurilor și a tot ceea ce 
este spontan în viața psihică. Este ceva ce are viaţă proprie și care dă viaţă: este o 


viață care se află în spatele conștiinței şi care nu poate fi integrată niciodată cu 
acesta, dar din care apare conștiința. 
A pierde Sufletul înseamnă a pierde contactul cu Dumnezeu. 


Acesta este o altă frază pe care Jung o scrie vorbind despre inconştient. Este 
o frază ca dă de înţeles că Sufletul ar avea o exigentă, aceea de a fi aşezat undeva 
în interiorul omului. La fel cum Mintea este relaționată de creier, tot așa şi Sufletul 
este relaționat de inima omului. Pentru popoarele primitive, indiferent de numele 
pe care îl foloseau pentru a identifica Sufletul, acesta domicilia în inima omului, şi, 
a smulge inima dușmanului însemna a-l priva pe acesta de Suflet. Este clar că acest 
lucru ascunde al nu ştiu câtelea simbolism: omul a știut mereu că inima este acel 
organ din Corpul uman (Soma) ale cărei bătăi sunt influențate de emoții. 

Emotiile sunt o prerogativă a Sufletului. Pentru Jung Sufletul este 
personificarea emoţiei și trebuie să spun că pentru mine este acelaşi lucru. În 
hipnoză, Sufletul se prezintă ca având nişte emoţii împinse la extrem, în mod total 
incontrolabil. 

A avea Suflet înseamnă a simţi universul, dincolo de simţurile care provin de 
la lobul stâng al creierului, adică cele raționale. A simţi cu lobul drept, cel al 
Sufletului, este diferit: este vorba despre a simţi, nu de a percepe, aşa cum ar 
proceda unul dintre cele cinci simţuri comune ale noastre, a simți în interior şi nu a 
percepe în afară. A percepe în afară este produsul simțurilor noastre, care măsoară 
ce se întâmplă dincolo de Corpul (Soma) nostru. A simţi în interior echivalează cu 
a asculta mesajul Sufletului lumii (Anima mundi), format din toate acele Suflete 
care constituie unicitatea Sufletului. Cu alte cuvinte, a simţi cu lobul drept 
înseamnă a asculta vocea universului, în totalitatea sa vie. 

Prin urmare, componenta sufletească nu este situată cu adevărat în inimă şi 
nici în creier, care este domiciliul Minţii, ci în inconștient. Inconștientul este locul 
unde Sufletul, înţeles ca Super-Eu, acţionează şi locuiește; inconştientul este 
domiciliul arhetipurilor şi Sufletul este arhetipul lui Dumnezeu, așa cum spune 
Jung, după părerea căruia Sufletul este acea parte din noi care se apropie cel mai 
mult de Dumnezeu, chiar dacă nu este Dumnezeu. 

Această afirmaţie mă uimește din nou, pentru că se suprapune perfect cu 
ideile pe care mi le-am format hipnotizând Sufletul. Sufletul, când vorbeşte în 
hipnoză, o face în mod arhetipic şi se descrie ca fiind o parte din lumina 
primordială, ceva ce este foarte greu de imaginat, pentru că este arhetipul de 
pornire, a douăzeci şi doua carte din tarotul egiptean a lui Toth: Nebunul, creația, 
absenţa regulilor de dinaintea creaţiei, deci nu poate fi imaginat, decât prin gânduri 
şi forme aproximative. Știm însă că Sufletul omului tetraedric este compus din 
Conştunţă, Spaţiu şi Energie, ultimele două fiind componente cu totul virtuale: 


doar puternica sa componentă de Conștiinţă este reală şi eternă. Doar Conștiinţa 
este Dumnezeu. 

Dar Sufletul are o personalitate proprie sau personalitatea sa vine din altă 
parte? 

...Nu există argumente definitive împotriva ipotezei că aceste figuri 
arhetipice au chiar de la începuturi caracterul şi personalitatea lor proprie și nu 
sunt simple personalizări secundare. De fapt, arhetipurile, în măsura în care nu 
reprezintă raporturi pur funcționale, se manifestă ca daimones, ca agenți 
personali; în această formă sunt percepute ca experienţe reale, nu sunt "invenţii 
ale imaginaţiei”, aşa cum ar vrea să ne facă să credem raționalismul (Jung, Opere, 
V, par. 388, pag 254)... Decât credem că aceste figuri derivă din condițiile noastre 
psihice, mai bine am observa cum condițiile noastre psihice derivă din aceste 
figuri (Jung, Opere, XIII, pag. 273)... 

Atunci ce să mai spunem despre rapoartele hipnozelor efectuate de mine, în 
care Sufletul, Mintea şi Spiritul nu joacă o scenetă fantastică, ci rolul lor adevărat, 
cu caracteristicele lor reale? 

Atunci ce determină caracterul şi de ce Sufletul, Mintea și Spiritul ar avea 
personalități diferite, aşa cum se poate observa şi din metoda SIMBAD? Pentru că 
Sufletul, Mintea şi Spiritul au trei conştiinţe caracterizate de valori diferite (vezi 
tabelul cu valori prezentat mai sus). 

Hillman, Jung şi Platon nu dispuneau de experimentarea hipnotică, care a 
devenit un instrument de dobândire a unor informaţii doar după munca depusă de 
Milton Erickson (Opere, Voll,II,II, Astrolabio, 1982, Roma). Astăzi, integrând 
viziunea neoplatonică a acestor cercetători, putem oferi un tablou mai amplu a 
situației umane, tablou care nu se mai bazează doar pe Psyche şi Soma, ci şi pe 
ideea de om tetraedric, care era deja in itinere pe timpul lui Jung. 

A merge în căutarea Sufletului implică riscul de a depersonaliza omul în 
sine? 

Mulţi psihologi și psihiatri susțin că hipnoza regresivă are nişte aspecte 
negative, nişte contraindicaţii. Una dintre acestea ar fi schizofrenizarea subiectului, 
care şi-ar asuma, tot mai spontan, două personalități: una care aparține aşa-zisei 
lumi reale, și, cealaltă, fantastică, aparținând lumii hipnotice. 

E ca şi când am spune, cu privire la studiile mele, că, dacă o persoană începe 
să se convingă că trăieşte o viaţă paralelă, în care extratereștrii o răpesc, se 
proiectează în această a doua realitate, care va deveni tot mai importantă, astfel 
încât să nu-i mai permită să se iasă din ea. Asta înseamnă că eu, în acest caz, aş fi 
creat nişte schizofrenici. 

Este important să discutăm această problemă, pentru că interpretarea 
incorectă a unor informaţii ar putea conduce la o cale greșită. 


Trebuie să spun imediat că unul dintre cele mai bune tratamente pentru 
personalitatea multiplă este chiar hipnoza profundă: diferitele personalități ale 
subiectului se confruntă între ele şi încep să se destrame în faţa unei personalități 
mai puternice, adevărata şi unica personalitate a subiectului, acesta rămânând în 
final unicul său administrator. (L. Chertok, în “L’ipnosi: teoria, pratica e tecnica”, 
Edizioni Mediterranee, Roma, 1971; H. Karle, J Boys în “Guarire con l'ipnosi”, 
Edizioni Mediterranee Roma, 1991). 

În acest sens este foarte interesant articolul lui Herickson, care se intitulează 
"Investigaţie experimentală cu privire la posibilitatea utilizării hipnozei într-un 
mod antisocial" (“Indagine sperimentale sulla possibilità di uso antisociale 
dell'ipnosi”), publicat în Psychiatry, august 1939, pag. 391-414, şi articolul 
"Posibile efecte nocive ale hipnozei experimentale" (“Possibili Effetti nocivi 
dell'ipnosi sperimentale”) de acelaşi autor, (Journal of Abnormal and Social 
Psicology, 1932, 37, 321-327), unde el declară foarte explicit că: 

Rezultatele clinice sunt susținute ulterior de cunoscutele dificultăți care se 
întâmpină în tentativele terapeutice care au intenția de a provoca anumite 
schimbări de personalitate. Prin urmare, posibilitatea de a obține schimbări 
puternice cu ajutorul hipnozei experimentale este discutabilă... 

Dar nu numai asta. În timpul şedinţelor de hipnoză experimentală pe care 
le-am efectuat, subiectul, care este indus să discute cu propriul Suflet, propriul 
Spirit şi propria Minte, atunci când iese din hipnoză este mult mai întărit în ceea ce 
priveşte cunoașterea propriei ființe. El ştie mult mai bine cine este, ştie că are un 
Suflet şi învaţă să-i recunoască semnalele. Începe să trăiască mai bine, este 
conştient de faptul că este mai puternic, vede Universul în mod diferit, îl vede mai 
mult în termeni de a fi decât de a avea. Cu alte cuvinte, se apropie de realizarea a 
ceea ce daimonul lui Hillman vrea să realizeze: propriul Sine. Ceea ce se face în 
hipnoză este exact ceea ce psihiatrii nu vor, adică schizofrenizarea subiectului 
pentru o clipă şi separarea celor patru părți diferite, dintre care trei - Sufletul, 
având Mintea şi Spiritul - sunt fiinţe conştiente, fiecare având propria conștiință 
(Corpul nu are aşa ceva). Aceste trei fiinţe se privesc, se ascultă, aşa cum nu s-au 
mai ascultat niciodată înainte, se acceptă şi încep să colaboreze între ele, creând 
ceva ce se aproprie mult de conceptul de om tetraedric. La sfârşitul ședinței 
hipnotice subiectului 1 se spune să se reunească în toate părțile sale, iar acest lucru 
nu se întâmplă foarte rapid, dar are loc într-un mod foarte conştient. 

Deci, prin intermediul separaţiei a fost creată o conştiinţă mai mare în 
fiecare dintre părți, dar şi per ansamblu: în realitate a fost creată unitatea. 

Nu există alt mod prin care Sufletul să poată fi cunoscut de Corp şi 
viceversa, decât dacă cele două părți sunt separate, astfel încât fiecare dintre ele să 
o poată vedea pe cealaltă; acest lucru este imposibil dacă cele două părți sunt unite. 


Când acestea sunt separate, devin conştiente de existenţa şi caracteristicile 
celeilalte, şi, odată reunite, ştiu să se recunoască în interiorul propriului Sine. 

Psihiatrul, comite o greşeală macroscopică, încercând să vindece proasta 
funcționare a creierului, şi nu a Minţii, creierul fiind doar interfața dintre 
Conştunţă şi Soma (Corp). Psihiatrul, asemenea fizicianului, nu recunoaște 
Sufletul în alții, și, cu atât mai puțin în interiorul său, din simplul motiv că acesta 
nu este conștient de existența Sufletului. 

A nu avea Conștiinţă echivalează cu a nu fi Suflet şi asta se poate întâmpla 
deoarece ai un nivel scăzut de cunoaştere sau pentru că nu eşti Suflet, pentru că 
Sufletul nu este ceva ce ai, ci este ceva ce eşti. (E. Fromm, în “Avere o Essere?”, 
Ed. Saggi, Mondadori , Milano, 1977). 


SUFLETUL ȘI IUBIREA 


În tratatele de psihanaliză se vorbeşte despre Suflet şi despre Psyche ca şi 
când acestea ar fi singurele componente ale omului. Jung simte o necesitate acută 
să plaseze cu forța lucrurile care ţin de Suflet sau în acesta, sau în Corp, pe când, 
aşa cum am mai supus, componentele sunt patru: pe lângă Psyche şi Soma mai sunt 
şi Spiritul şi Mintea. De fapt, este suficient să citiți lucrările care îl plasează pe 
Eros în Suflet pentru a descoperi ceva discordant. Hillman îşi dă seama că ceva nu 
se potriveşte şi atunci când susţine că, de exemplu, iubirea nu este o manifestate a 
Sufletului. 

Este bine să clarificăm această problemă, eliminând interpretările lingvistice 
şi semantice eronate. Din punctul meu de vedere, Sufletul nu poate iubi! 


Iubirea Agape 


Înainte de a vedea de ce Sufletul nu poate iubi ar trebui să definim iubirea. 
Iubirea Sufletului este încarnată de Agape şi nu de Eros. Conform mitologiei 
greceşti este vorba de iubirea pe care Dumnezeu o are pentru propriile creaturi, 
deci, aceasta este o iubire care nu cere nimic în schimb, ci este oferită doar prin 
actul de iubire, fără nevoia de a obţine ceva în schimbul ei: iubire pură, am putea 
spune noi, nefinalizată în nimic, manifestată doar cu scopul de a o manifesta. 

Trebuie să ne întrebăm de unde ia naștere ideea a ceva ce se exprimă şi ne 
îndreaptă spre alții, chiar dacă noi nu dorim să interacționăm cu ei. De ce Sufletul 
ar trebui să iubească altceva, stabilind o interacțiune monodirecțională, fără a fi 
interesat în bidirecționalitatea relației în sine? 


Pentru a răspunde la această întrebare trebuie dezvoltat conceptul de Suflet 
şi trebuie să menționăm o altă caracteristică de-a sa: unicitatea. Nu există mai 
multe Suflete, ci doar un singur Suflet, cu multe ramificații, mai mult sau mai puțin 
conştiente de sine. Din acest motiv, dacă Sufletul ar face schimb de iubire, ar 
face-o cu sine însuși. 

Justificarea arhetipică a lui Agape, iubirea divină, se datorează faptului că 
Dumnezeu şi noi suntem acelaşi lucru şi Agape reprezintă doar o accepţiune a 
iubirii, descriind satisfacția fiecăruia de a se recunoaşte în Suflet. 

De exemplu, asta se întâmplă şi în hipnozele profunde, când Sufletul se 
deosebeşte de restul şi admite că nu are nume. Nu are niciun sens să dăm un nume 
la ceva dacă acest lucru este unic. Sensul unui nume există atunci când trebuie să 
se facă o deosebire între cel puţin două lucruri, dar Sufletul este unic, divizat în 
foarte multe părți, dar care în definitiv este un singur lucru, şi, deci, nu are nume. 

Sufletul, dacă recunoaște în altul o altă parte de-a sa, se bucură şi se 
emoțţionează, pentru că îşi amintește de propria solitudine și manifestă milă pentru 
sine însuşi. 

Văzut din exterior acest lucru ia forma unei iubiri univoce şi 
monodirecționale, dar Sufletul se iubeşte pe sine însuși, pentru că iubire înseamnă 
recunoașterea propriului sine. 

Deci, în realitate, când Sufletele a două persoane se iubesc, se recunosc unul 
pe altul, dar doar la nivel inconştient profund, şi de aici iau naştere o serie de 
emoţii, care sunt nişte subproduse ale arhetipurilor, create de Conștiinţa Sufletului. 

Sufletul interpretează arhetipul de iubire universală, pentru că el însuși este 
universal: Agape există pentru că Sufletul este unul singur. 

După părerea mea, unicitatea Sufletului este cauza tutor efectelor 
"paranormale" de metacomunicare mentală dintre răpiți. Odată trezit, Sufletul este 
capabil să se recunoască în altul, care are și el Suflet. După primele hipnoze 
profunde au început să se evidențieze fenomene de transfer de informaţii prin 
telepatie între răpiții pe care îi examinam, care puteau să interacționeze între ei 
imediat şi la distanţe foarte mari. Chiar dacă nu am avut timp să aprofundez studiul 
acestui aspect al problemei, trebuie totuşi să spun în această lucrare că astfel de 
fenomene sunt absolut reale. 

Cred că acest lucru se întâmplă pentru că diferitele subunități ale Sufletului, 
care locuiesc în răpiți, dispun de un canal comunicativ, acestea fiind toate în 
contact unele cu altele, chiar dacă într-un mod mai mult sau mai puţin conştient. 

Însă, vom vedea imediat că Jung şi Hillman se afundă în confuzie când 
încearcă să înfrunte problema unicității Sufletului şi se pierd în identificarea a două 
părți sufleteşti, una masculină și alta feminină, despre care vom vorbi imediat. 


Iubirea Eros 


Atunci Eros unde poate fi plasat? 

Lui Jung îi rămâne la dispoziție doar soma şi el îl plasează pe Eros acolo: 
dacă atracția dintre două Suflete este Agape, atunci atracția dintre două corpuri este 
Eros. 

Dacă luăm în considerație modelul tetraedric al omului, reiese că Corpul nu 
are Conştiinţă, este o carapace goală, ceva de sine stătător, dar lipsit de conştiinţă. 
Caracteristica de a fi privat de Conştiinţă implică faptul că Corpul nu se recunoaşte 
pe sine însuși, nu-i recunoaşte pe alții, dar nu recunoaşte nici actele pe care le face, 
pentru că, fiind inconştient, nu învaţă nimic din execuția actului în sine. Acesta ar 
putea repeta la infinit aceleaşi acte, neștiind de ce le efectuează, dar neputându-se 
opune ritualității gestului, pentru că este privat de voință. 

Actul de voinţă are domiciliul în axa Conştiinţei şi de acolo Creatorul a decis 
să creeze virtualitatea universului, în același fel în care noi am dedice să bem un 
pahar de apă. Cine nu are Conştiinţă nu poate să vrea sau să înţeleagă, deci, nu 
poate nici să-şi dorească ceva: dorinţa se exprimă printr-un act conştient de voință. 
Cel care nu este conștient nu are și nu este voinţă. 

Eros este dorință şi nu poate fi plasat în Corp. Eros este plasat în Spirit. 

Caracteristica ce-l deosebeşte pe Eros de Agape este spațialitatea sa: Agape 
este iubire dincolo de barierele Timpului şi Sufletul nu are Timp, pe când Eros nu 
are bariere de Spaţiu, dar este afectat de Timp. Eros nu este pentru totdeauna, dar 
poate fi considerat ca fiind prezent peste tot. Aşa cum Agape utilizează sentimentul 
Sufletului, la fel şi Eros se folosește de simţurile Corpului și acţionează asupra 
Corpului. După părerea mea, acest aspect i-a condus pe un drum greșit pe 
observatorii lui Eros, care au văzut o manifestare în Corp, în mod eronat, și nu-și 
puteau imagina că această manifestare își are domiciliul în cu totul altă parte. 

Eros se manifestă în Corp, dar, nefiind în Corp, se manifestă şi în Spirit. 

Adesea, stimularea erotică nu ia naştere doar dintr-un anumit aspect fizic al 
Corpului, ci şi din simpla gesticulație, demonstrând astfel cum Corpul este doar un 
loc unde Eros tinde să se manifeste. Gesticulaţia este fiica simbolismului arhetipic, 
fiind produsă de Conștiinţa Spiritului. Un raport slab cu propriul Corp nu ar fi 
"erotic", ci "grafic", imaginea posturii fiind cea care-i alimentează conţinutul. 


Animus-Anima 


Se poate crea o mare confuzie dacă luăm în considerație definițiile lui Jung 
şi cele ale lui Neumann (E. Neumann, La Grande Madre, Fenomenologia delle 


configurazioni femminili dell'inconscio, Astrolabio, Roma, 1981), aceştia 
atribuindu-i Sufletului atât trăsături feminine, cât şi masculine. 

Pentru o precizie și mai mare, se vorbeşte despre prezenţa în interiorului 
Sufletului a două părți: una feminină şi una masculină. Se spune că bărbatul ar 
avea anima şi femeia animus, pentru a se compensa reciproc. Se mai afirmă că 
anima ar fi doar una, dar animus ar fi o multitudine: incubusul femeii constă într-o 
armată întreagă de demoni masculini; succubusul bărbatului este o femeie vampir 
(Jung, Opere, VII, pag 221)... 

În legătură cu această temă, Hillman, în acord cu Binswanger, crede că poate 
descrie aceste proprietăți diferite, de animus şi de anima, comparându-le cu 
sexualitatea masculină şi cea feminină, pentru că, el spune: "...ovulul este unul 
singur, pe când spermatozoizii sunt mai mulți”.(H. Binswanger, în “Positive aspect 
of the animus”, Spring, 1963, 82-101). 

Femeia este mult mai monogamă decât bărbatul în raporturile relaționale, 
dar aceste comportamente ar fi compensate în inconştient, de poziții contrasexuale. 
Cu alte cuvinte, Jung declară că în fiecare bărbat și în fiecare femeie există o parte 
a celuilalt sex: cele două părți au fost identificate cu numele de anima şi animus, 
dar aceste două entităţi nu au nimic de-a face cu Sufletul. 

Şi în acest caz Jung este constrâns să poziționeze animus şi anima în 
inconştientul uman (acolo unde domiciliază Sufletul), dar, dacă citim printre 
rânduri, descoperim că animus şi anima au caracteristicile unui Psyche masculin şi 
a unui Psyche feminin, pe când, până acum, am spus că Psyche, adică Sufletul, este 
unul singur şi este total asexuat. 

Animus şi anima, după părerea mea, trebuie poziționate în Mintea persoanei, 
unde resimt efectele lui Eros pe de o parte, şi pe cele ale lui Agape de pe alta, adică 
pe cele ale Spiritului şi pe cele ale Sufletului. 

Animus şi anima determină Corpul să se prezinte în mod masculin sau 
feminin, dincolo de natura obiectivă externă a Corpului în sine. Un Corp poate fi 
masculin, dar se poate ca acesta să nu se simtă astfel. A te simți mascul este ceva 
ce nu poate depinde de un Corp care nu are voinţă şi care nu este conştient de el 
însuși: Mintea este să se cea care decide cum trebuie comporte Corpul. 

Mintea poate decide ca un Corp masculin uneori să se comporte ca şi când ar 
fi femeie şi viceversa, deoarece conținuturile de animus şi anima au stabilit acest 
lucru: natura decide sexul, dar sexualitatea ține de Minte. Prin termenul de 
sexualitate am în vedere acea serie de comportamente și de moduri de gândire 
proprii moștenirii masculine şi feminine: ar fi vorba de două viziuni posibile 
asupra universului, pe care Mintea le-ar avea la dispoziţie şi pe care ar încerca să le 
aplice pentru a gestiona şi a înțelege universul în care este scufundată. 

Din acest punct de vedere, cineva poate avea sex chiar şi fără să aibă un 
Corp, dispunând doar de Suflet, Spirit şi Minte sau dispunând doar de Spirit și 


Minte. Şi această observaţie ar fi în acord cu unele porțiuni de hipnoză regresivă, 
în care se raportează că așa-numitul Lux, sau Fiinţa de lumină (care are doar Minte 
şi Spirit), are dificultăți în a se reproduce, dar cu toate acestea ar putea să facă acest 
lucru. Deci, sexul nu se diferențiază în Corp, ci în Minte. 

În această privinţă Jung este de părere că fiinţa perfectă este androgină, adică 
fiinţa pe care noi o considerăm, în mod eronat, asexuată, dar care în realitate este 
bisexuată, pentru că în interiorul său cele două puncte de vedere ale Minţii 
convieţuiesc şi se integrează perfect. 

Astfel, în simbolismul alchimic al lui Kundalini, șarpele masculin şi şarpele 
feminin se încolăcesc pe un singur baston, acesta fiind reprezentarea copacului 
vieţii eterne. 

Androginul este simbolul perfecțiunii pentru alchimist, acesta dorind să 
transforme plumbul în aur, adică omul mortal în om imortal. 

A uni toate părțile sinelui pare a fi reţeta pentru a crea imortalitatea, şi, într- 
adevăr, dacă Sufletul ar sta foarte bine lipit de Corp, de Minte şi de Spirit, acesta, 
prin lipsa sa de Timp, ar face omul imortal, deci, şi androgin. (C. Malanga în 
“Semnificaţia arhetipică a cercurilor din lanurile de grâu”). 

Dar cine îi produce pe animus şi anima? De unde provin? De cine sunt 
creați? 

Ei bine, aceştia locuiesc în Mintea omului, dar Mintea este un traducător al 
limbajului arhetipic în foneme, este un bibliotecar al informației, este un 
conservator activ al acesteia, care dispune de voinţă proprie. 

Pe de altă parte, Sufletul şi Spiritul vorbesc între ei și cu Corpul prin 
intermediul Minţii, care este un mediator, astfel că anima oglindește conceptul 
feminin de unicitate, pe când animus oglindește conceptul masculin de totalitate; 
trebuie să clarificăm neapărat aceste concepte, pentru că altfel se creează o mare 
confuzie. 

Asta înseamnă că Sufletul este unul sau mai multe şi Spiritul este singur sau 
acompaniat. 

După părerea mea, animus şi anima nu sunt altceva decât proiecţiile (sau 
mai bine spus manifestările) Sufletului și ale Spiritului în Mintea ființei umane. 
Mintea pune în legătură Sufletul şi Spiritul, iar acestea vorbesc cu Mintea, care 
extrage o imagine, fie a Sufletului, sub formă de anima, fie a Spiritului, sub formă 
de animus, imagine pe care o comunică apoi Corpului. 

lată cum se explică, în opinia mea, dihotomia animus-anima: Sufletul 
vorbeşte Minţii și îi apare acesteia ca anima, pe când Spiritul vorbeşte şi el cu 
Mintea şi îi apare acesteia ca animus. Sufletul este feminin şi îşi vede propria 
existență în unicitate, iar Spiritul îşi vede propria existență în totalitatea 
prezențelor. Așadar, aşa cum am mai spus, animus şi anima nu ar fi altceva decât 
proiecţiile Spiritului şi ale Sufletului în Minte. 


Într-adevăr, deviza Sufletului este "Unu în mai mulţi”; cea a Spiritului este 
"Mai mulți în Unu”. 

Dintr-un punct de vedere geometric, Sufletul nu are Timp şi Spiritul nu are 
Spaţiu: Spiritul este "peste tot" şi Sufletul este "dintotdeauna și pentru totdeauna". 

Nu ar trebui să se utilizeze termenii de anima şi animus, care nu sunt tocmai 
corecţi, ci pe cei de animus şi spiritus, care să indice proiecţiile Sufletului şi ale 
Spiritului în Minte, în care partea masculină ar fi Spiritul şi cea feminină Sufletul. 

Toţi cei care au utilizat până acum metoda SIMBAD şi-au imaginat Spiritul 
ca bărbat şi Sufletul ca femeie. 


Modul în care relaţionăm 


Când două fiinţe umane relaționează, nu fac acest lucru doar la nivel 
corporal, ci şi la nivelele mental, spiritual și sufletesc. O relaţie perfectă între două 
fiinţe umane ar trebui să se manifeste în toate cele patru domenii de definire a 
omului tetraedric, dar, aşa cum am subliniat şi mai devreme, practic, acest om nu 
există. 

Omul din ziua de astăzi a pierdut o mulțime dintre conexiunile care ar trebui 
să existe între diferitele sale componente interioare şi pare a fi încă compus din 
patru componente, activ din punct de vedere optic (chiral), având încă aparența 
unui om tetraedric, pe care îl găsim descris, în mod arhetipic şi simbolic, chiar şi în 
KaBaLa sau în MerKaBa. Dar, în timp ce în omul tetraedric fiecare vârf ar fi unit 
cu celelalte trei, în omul actual doar vârful Mintii ar fi unit cu Corpul, Spiritul şi 
Sufletul. Legăturile directe dintre Spirit, Suflet şi Corp nu ar mai exista, iar acestea, 
pentru a-și vorbi, nu ar avea altă soluție decât să apeleze la un interpret, care ar fi 
reprezentat de Minte. 

În Minte arhetipurile se transformă în simboluri, şi, apoi, la final, în mișcări 
ale Corpului. 


Suflet Spirit Minte Corp 
Suflet Conştiință/Spaţiu 
Spirit Conştiinţă/Timp 
Minte | Conştiinţă/Spaţiu | Conştiinţă/Timp Spaţiu/Timp 
Corp Spatu/Timp 


Omului actual i-ar lipsi multe dintre legăturile necesare pentru a se înțelege 
mai bine pe el însuși, și, exact această lipsă de conștiință ar fi cea care i-ar permite 
extraterestrului să paraziteze răpitul. 


Minte 


Suflet Spirit 
Corp 


Deci, relaţiile în interiorul fiecărei fiinte umane dotate cu aceste patru 
componente nu ar fi uşoare, dimpotrivă, aşa cum stau lucrurile, ar fi imposibile, şi, 
în plus, nu ar putea fi atât de simplu să relaționeze cu ceilalți. Să admitem că două 
fiinte umane ar putea stabili o relaţie adevărată între ei: cele patru componente ale 
unuia ar recunoaşte componentele corespondente ale celuilalt. În relaţiile pe care 
noi le considerăm ca fiind "normale", adică incomplete, neadevărate, pot relaţiona 
doar Corpul şi Mintea, sau doar Mintea şi Spiritul, sau doar Mintea şi Sufletul. Se 
naște o relaţie cu precădere corporală, spirituală sau sufletească. Dar, dacă toate 
relațiile ar fi active în același timp, atunci s-ar putea obține o bună fuziune de 
intenţii. În termenii Teoriei Super Spinului (Malanga, Pederzoli: work in progress) 
Spaţiul, Timpul, Energia şi Conştiinţa unui partener s-ar roti toate cu aceeaşi viteză 
unghiulară a partenerului: asta ar produce o fuziune totală a rotaţiilor, până când nu 
ar mai exista o pereche formată din două persoane, ci ar exista o unitate totală. 

Variația de cunoaştere care poate apărea la una dintre cele două persoane, ar 
putea-o conduce pe aceasta, pe parcursul vieţii sale, să nu mai relaționeze cu 
cealaltă persoană ca înainte, pentru că doar unul dintre parteneri ar fi evoluat, 
modificând rotația vreunei componente (Timp, Spaţiu, Energie, Conştiinţă), ieşind 
din rezonanţa care îl unea cu partenerul său. Asta se întâmplă adesea când un răpit 
înfruntă drumul hipnozei regresive, la început fiind total inconştient de Sinele său, 
dar după şedinţele de hipnoză devenind cu totul alt om. 

Partenerul său nu mai recunoaște în răpit persoana de dinainte de hipnoză, la 
fel cum se întâmplă şi cu răpitul, care, devenind conştient de sine însuși mult mai 
rapid decât celălalt, nu mai recunoaşte în partenerul său persoana cu care instaurase 
o relație: în cupluri apare tendinţa de separare. Această despărțire de celălalt este 
necesară şi este şi o regăsire a sinelui: se descoperă că partenerul iubea cealaltă 
persoană, adică pe cea care nu era conştientă cine este în realitate, nu pe cea nouă, 
eliberată de abuzurile extraterestre; iubea o fiinţă care era de cele mai multe ori 
supusă, nu pe cea care a înţeles cine este în realitate. 

Acceptarea dificilă a schimbării produce o creștere atât în răpit, cât şi în 
partener, iar creşterea se manifestă prin durerea abandonului şi prin conștientizarea 


că sunt mai buni decât înainte. In concluzie, partenerul trebuie să se adapteze, dacă 
acceptă adevăratul caracter al răpitului/răpitei, redescoperindu-l/ redescoperind-o 
într-o relație nouă, mai puternică, mai reală şi mai durabilă decât cea precedentă. 


CONCLUZII 


Am simțit nevoia să scriu această lucrare de psihosomatică pentru că în 
ultimele luni tot mai multe persoane mi-au pus întrebări despre Suflet. Am 
observat că lucrul cel mai dificil de digerat cu privire la extratereștri şi la 
interferențele lor (abduction) nu consta în faptul că extratereștrii exploatau fiinţele 
umane (acest aspect al problemei fusese acceptat de toți cititorii). Lucrul pe care 
nu-l suportau era faptul că nu toate ființele umane au Suflet, bineînţeles, pentru că 
acest lucru punea sub semnul întrebării egalitatea dintre oameni: cel care se credea 
mai inteligent şi superior celorlalți putea oare să-și imagineze că nu ar avea Suflet? 

De aici a rezultat o ruptură între răpiți (care cu siguranță aveau cu toții 
Suflet) şi ceilalți. Dar cine sunt ceilalți? Este important să ai Suflet? 

Fiinţele umane care se bazează pe a avea consideră ca fiind o virtute să ai 
ceva în plus; aceştia nu înţeleg că nu există "a avea" Suflet, ci doar "a fi" Suflet, şi 
nu poți fi Suflet dacă eşti altceva. 

Mulţi, la nivel inconştient, au refuzat ideea de a fi fără Suflet, pentru că a fi 
convinși că nu sunt Suflet ar însemna nu doar că aceştia ar fi diferiți, dar şi că s-ar 
afla în partea greşită a baricadei. 

Înainte, răpitul era identificat ca fiind un nefericit diferit şi toţi erau gată să-i 
arate compasiune şi solidaritate pentru situaţia în care se afla, care de altfel era 
foarte greu de suportat. 

Astăzi lucrurile s-au schimbat şi răpitul este considerat un norocos, pentru că 
are Suflet, născându-se astfel un curent de gândire care invidia răpitul. 

Disonanţa cognitivă a produs imediat în unele persoane dorinţa de a-i vedea 
pe răpiți ca inexistenți, pentru că, doar dacă aceştia nu ar exista, ar mai exista 
speranţa ca acest castel de cărți, construit de autorul acestei lucrări, să se dărâme, 
speranţa de a avea Suflet rămânând în picioare. Astfel, mulți au început să fie de 
părere că tot ce spuneam eu era fructul unei nebunii şi s-a încercat banalizarea 
situației răpiților, aceștia fiind considerați niște simpli schizofrenici. 

Impresia mea este aceea că disonanţa cognitivă a celui care ştie, la nivel 
inconştient, că nu are Suflet, îl determină pe acesta să se revolte față de această 
situație şi să o conteste. Nu este important dacă ești sau nu Suflet, dar acest lucru îl 
poate înţelege doar cel care este Suflet. Celorlalți le lipsesc instrumentele prin care 
să poată înţelege, le lipsește o puternică componentă din conștiință, care, în marea 


majoritate a cazurilor, face, sau cel puţin se pare că face diferenţa. În realitate toţi 
sunt eterni, pentru că toți au Conştiinţă. 

Cine are Suflet are mai multă Conștiinţă şi este imortal. Asta e totul. 

Diferenţa dintre imortalitate şi eternitate este importantă şi această problemă 
trebuie clarificată. Conştiinţa este partea din Dumnezeu pe care o avem în 
interiorul nostru și reprezintă realitatea reală şi imuabilă din eternitatea sa. Sufletul 
este imortal, dar când universul se va sfârşi, se va sfârşi şi acesta: doar Conştiinţa 
sa, cum ar fi cea a Spiritului şi a Mintii, se va salva şi va continua să EXISTE. Şi o 
componentă a extratereştrilor este eternă, dar în prezent aceștia, neavând Suflet, 
sunt ca acele fiinţe umane care vor să aibă şi nu ştiu că important este să fii sau să 
devii. Cu alte cuvinte, sunt total inconștienţi. Prin părţile acestea ar fi consideraţi 
ca fiind pur şi simplu proşti. Așa cum am mai afirmat, proşti sunt cei care fac rău 
altora fără să obțină din asta şi ceva pentru ei. 

Chiar şi foarte mulți ufologi italieni par să se încadreze într-o astfel de 
categorie; trebuia să spun şi asta! 


.. Singurul lucru corect pe care poate să-l facă subiectul este acela de a 
trata Sufletul ca pe o persoană autonomă şi să-i pună acestuia întrebări 
personale. Şi vreau să spun că aceasta este o tehnică în toată puterea 
cuvântului... Arta constă doar în a-l lăsă să vorbească pe interlocutorul nostru 
invizibil... trebuie să cultivăm arta de a conversa cu noi înșine în situaţia creată 
de o stare afectivă... (Jung, Opere, VII, pag. 199-200; Hillman, în “Anima”, Ed. 
Adelphi, 1989, Milano, pag. 198) 


Oare Jung inventase deja metoda SIMBAD? 


Site-uri Corrado Malanga: 

http://corradomalanga.com/ (site oficial) 

https://www.facebook.com/groups/341448835984877/ (grup Facebook în limba română) 
https://www.facebook.com/pages/Corrado-Malanga-in-limba romana/136461486555744?ref=bookmarks 
http://piatracubica.blogspot.ro/ 

http://humano-x.blogspot.ro/ 


Traducere în limba română de A.B. 


